După Ofensiva Gorlice–Tarnów de la începutul lunii iunie 1915, trupele lui August von Mackensen au traversat râul San și au capturat Przemyśl. La data de 20 iunie, comandantul rus a ordonat retragerea din Galiția, iar pe 22 iunie, germanii au ocupat Lvov, capitala regiunii. Retragerea din Galiția a provocat consecințe grave tuturor popoarelor din diferite grupuri etnice care locuiau în regiune. Multi germani din Galiția au fost deja transferați în regiunea Volinia la sfârșitul anului 1914. În timpul Marii Retragerii rusești din vara anului 1915, sute de mii de evrei, germani și polonezi din Galiția au fost evacuați în mod brutal și transferați spre est.